Lav et referat af nedenstående tekst:

Tekst:
Fredag vaccineres det hidtil højeste antal borgere mod covid-19 på én dag. Det sker i en tryktest af vaccinationsprogrammet, når op mod 35.000 vaccineres på tværs af landets fem regioner. Jan Nybo, der vaccinechef i Region Nordjylland, oplyser, at der i dag bliver der massevaccineret på Håndværkervej i Aalborg, i Bagterphallen i Hjørring og på Aalborg Universitetshospital. - Vi har haft en god start på dagen, og alt forløber planmæssigt, siger vaccinechef Jan Nybo til TV2 Nord fredag morgen. Et 'supervåben' mod corona Statsminister Mette Frederiksen (S) kalder dagens planlagte vaccinationer "et storskalaforsøg" . Formålet med dagen er at forberede regeringen på at realisere målsætningen om, at 400.000 danskere dagligt skal kunne vaccineres fra marts. - De her vacciner er supervåbnet mod coronaen. Vi forventer, at der kommer flere og flere vacciner jo længere hen på foråret vi kommer. Nogen gange på én dag, og så skal vi være klar til at få dem ud og virke så hurtigt som muligt, siger hun ifølge TV 2. Spændte på om beregningerne holder stik I Region Nordjylland er forventningen, at man i dag vaccinerer omkring 4500-5000 personer. Jan Nybo er optimistisk i forhold til dagens forløb, og han håber, at det bliver uden problemer. Han forklarer, at dagens største udfordring bliver at få et godt 'flow' i alle vaccinationerne. - Man skal vente et kvarter efter vaccinationen, så vi er spændte på, om vores beregninger holder stik, siger vaccinechef Jan Nybo til TV2 Nord. - Men jeg tror, det kommer til at gå rigtig godt, siger han. Vaccinechefen fortæller, at man eksempelvis i Aalborg i dag vaccinerer på 24 stationer ad gangen. - Fint at få tryktestet i stor skala Thomas Birk Kristiansen er praktiserende læge og tidligere formand for Patientdataforeningen, og han ser stor fornuft i at teste, hvor effektivt det danske vaccinationssystem er. - I Danmark har der været startvanskeligheder med indkaldelser, it-systemer og steder, hvor folk har stået i kø for tæt. Derfor er det fint at få tryktestet de her ting i stor skala, siger han ifølge TV 2 . Her kan du få et overblik over, hvordan de fem regioner hver især griber dagens opgave an.

Referat:
Vaccinechefen er optimistisk i forhold til dagens forløb, men han forklarer også, at den største udfordring bliver at få et godt 'flow' i vaccinationerne.